Wikipedia:Administratoren/Archiv 2007 - Alemannische Wikipedia

# Wikipedia:Administratoren/Archiv 2007

### Us der alemannische Wikipedia, der freie Dialäkt-Enzyklopedy

< Wikipedia:Administratoren

### [ändere] Benutzer:Umschattiger

Noch längerem Wärweisse hani mi doch drzue entschlosse, s doch moll wäg de Admin-Rächt z'probiere. Mir isch uffgfalle, dass vor allem dr Chlämens als Admin aktiv isch und die meischti Arbet het. Grad in letschter Zyt hett dr Vandalismus doch zue gno und so wurdi gärn wenn nötig offesichtlige Bleedsinn sälber lesche kenne (statt nur z'mälde), gföhrdeti Sitte schütze und e allzue penetranti IP au moll fyr es paar Stund ruhig stelle. Drnäbe wurd i au gärn villicht moll eppis Glains an dr Houptsyte ändere. --Der Umschattige red mit mir 01:15, 4. Feb. 2007 (CET)

#### [ändere] drfür:

1. Pro - I ha gar nüt drgege wemmer öber e weng Arbeit abnimmt, grad wo dr Rescht vo üsri Ammanne sich irgetwo hi abgseilt het, un i halt de Umschattiger für e konschtruktive un vertrauenswürdige Bnutzer. (Hoffentlich loot sich aber emol einer vo üsri Burökrate blicke, sunscht chasch lang warte). --Chlämens 05:29, 5. Feb. 2007 (CET)
2. Pro - Dr Umschattiger fallt tatsächlig dur gueti, konschtruktiivi Biiträg - aü eigeständigi Arbete - uf, s isch aznämme, ass er aü e guete Ammann wird - ich stimm zue. --Albärt 21:09, 7. Feb. 2007 (CET)
3. Pro - Ich bén öi defir. De Umschattige ésch kommunikativ un kooperativ un hélft (öi ung'fröjt) de Nülle, wie nit wisse, wie m'r's màcht! ;-) Üsserdäm brücht e allemannisch Projekt wie diss Schwiz'r, wo si inveschtiire! Définitivement "pour"!--Stephele 15:43, 8. Feb. 2007 (CET)
4. Pro --Melancholie 18:37, 17. Feb. 2007 (CET)

#### [ändere] drgege:

(niemerts)

### [ändere] Benutzer:Albärt

I han mi in dr letschte Monet stark uf Forschig konzentriärt - do isch s Brojekt Hermann Burte mit etlige Unterartikel drüs wore. Jetz mechti aü wider meh uf allgmeini Belang luege - do stoß i viilmol an d Gränz, ass es nit goht un ass i anderi bitte mueß - d Admin-Rächt fähle. Greßeri Änderige an dr Houpsyte usw. sotte no gmeinsame Absproche gmacht wäre, mein i - wiä bishär scho. I beatrag jetz s Admin-Rächt. --Albärt 21:09, 7. Feb. 2007 (CET)

#### [ändere] drfir:

1. Pro will er au für mi gstumme het ;). Ärnschthaft: Dr Albärt hett zwar e Lieblingsgebiet, wo mi nid übermässig interessiert, aber er isch sehr aktiv und sini Artikel sin au suuber. Sehr viel eiges. Är isch mir au dure offeni agnähmi Kommunikation uffgfalle. Grad i sym Spezialgebiet macht em so schnäll wohl keine eppis vor und er setzt sich sehr für dr Erhalt vo sim Dialäkt ii. I dängg, dr Albärt isch mindeschtens so geignet für e Admin wienich und drumm sälbstverständlig jo (ändlig...)! --Der Umschattige red mit mir 00:39, 8. Feb. 2007 (CET)
2. Pro Ohni de Albärt wäre mer hüt nüt do wommer sin, do bruuchi gar nüt lang begründe. --Chlämens 03:09, 8. Feb. 2007 (CET)
3. Pro - Che ne m'abstiendrai pas non plus. Aww'r wàs soll-i noch dezue saawe àls dass-i d'àccord bén? Numme "bon couraasch" - un màche in d'àndri öi wel, ass de Commünauté wàchst un wàchst! 'S soll ken Triumvirat were! ;-))--Stephele 15:50, 8. Feb. 2007 (CET)
4. Pro --Melancholie 18:37, 17. Feb. 2007 (CET)

#### [ändere] drgege:

(niemerts)

### [ändere] Benutzer:Petar Marjanovic (zruggzoge)

  I nimme d'Kandidatuur zrugg. --Petar Marjanovic 17:31, 19. Mei 2007 (CEST)

I bin zwar bisher eher inaktiv be dr Alemannische Wikipedia xi. Ide dytsche Wikipedia hani mi meh aktiv umebewegt, han oft d'Arbeite ah dr Ihgangskontrolle übernoh, und han bi diverse Projekt zytli lang mitgschaffet. Idr letschtr Zyt hani gmerkt, dasi meh Freud anre chline Wikipedia han. D'Alemannisch Wikipedia isch in mine Auge nemis, wo no ide Chinderschueh staht. I xehn drumm oft, dass d'Löschahträg ned sehr schnell erledigt werdet. Mit de erwiterte Recht möchti vorallem schnell handle chönne, das willi oft mehreri Stunde vor'm PC verbringe, und drumm schnell handle chan. Lüt wo mi kennet, wüsset, dasi gern helfe tuen und in dr Regel immer höflich bin. --Petar Marjanovic 22:25, 6. Mei 2007 (CEST)

  I nimme d'Kandidatuur zrugg. --Petar Marjanovic 17:31, 19. Mei 2007 (CEST)

#### [ändere] drfür:

(niemerts)

#### [ändere] drgege:

Contra derzyt e ganz klars Kontra. D Begründig fallt zimli liicht, trotzdäm wott ichs usfiehrlig mache. Du bisch schlicht viil z'kurz drby und zwenig aktiv. Du hesch gsamthaft do inne öppe ca. 50 Edits (wärsch also bi de Dütsche nid emoll stimmberächtigt), dodrvo stamme mit Usnahm vo 5 Edits alli uss dr letschte Wuche. Mit öppe 1800 Byträg in dr dütsche Wikipedia weisch zwar einigermasse, wie's lauft, aber e riisige Erfahrig hesch au nid, so das me das speziell berucksichtige cha. Bliibe die 50 Edits vo letschter Wuche. Es gitt diversi Sache, wo mir in dr alemannische Wikipedia es bizz anders handhabe als bi de Dütsche und ich behaupt, do hesch du schlicht no zwenig Erfahrig sammle kenne. Ich schätz dini bisherigi Arbet do inne und ich hoff du machsch au witr. Wenn du en Leischtigsuswyys vorzeige kasch - sprich e grösseri Azahl Edits und lenger aktiv agmolde, zuedäm au Beteiligung bi unserne (ehnder rare) Diskussione, denn kasch di vo mir us gärn widr mälde. Ich wott bewusst e ke Edit-Vorgab gee, will ich do flexibel bin, aber als Bischpill: Wo-n-ich als Ammann kandidiert han, hani öppe 800 Edits und e halbs Joor starki Aktivität uff em Buggel gha. Im Momänt kann ich dich schlicht noni yschätze und do die "Admin-Knöpf" e Vertrauenssach sin - und ich dir wäge fählender Yschätzigsmeegligkeit weder vertraue no misstraue ka, chani kei Pro gee. I hoff, du losch di aber vo däm momentane(!) Contra nid demotiviere, will mir kenne neui Ammanne immer bruuche! --Dr Umschattig red mit mir 00:35, 7. Mei 2007 (CEST)

  Sicher werd I mi ned demotiviere lah. I akzeptier au dini Meinig und cha dr Mangel an Vertraue au verstah. I werd drnach strebe, mich nach dine Wünsch da ihzläbe, und hoff, dass du mich denn - wenn d'Kandidatur abglehnt wird - bin're zweite Wahl mit nem' Pro-Zeiche wähle chasch. Schöne Oobig no.. --Petar Marjanovic 01:03, 7. Mei 2007 (CEST)

Contra -- Duet mir Loid, nimm’s mir it bees, aber i bi uiner Muinung mit’em Umschattiger! Und vor allem louft des mit’em Schneall-Lesche bi ys ondersch wie bi de Praiße (vor allem i reagiir uf vorschnealles Lesche alärgisch ;-) -- I hoff des isch meh Motiwazioon as Entdeischung fir di, und i hoff s blibt it bloss bi deere uine Berwärbung (mir bruuche nämle Amtslit - aber holt im alemannische Styl) --- Melancholie 15:21, 8. Mei 2007 (CEST)

Vun "http://als.wikipedia.org../../../a/d/m/Wikipedia%7EAdministratoren_Archiv_2007_5411.html"

##### Views

- Projektsyte
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech